KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. június 17-i ülésére)

TÁRGY: 
PÁLYÁZAT BENYÚJTÁSA KISKŐRÖS VÁROS TERÜLETÉN KÖZÚTI SEBESSÉGMÉRŐ KIÉPÍTÉSÉRE
Kiskőrös Város Önkormányzata középtávú gazdasági programjának az egyik célkitűzése, a biztonságosabb közlekedés megteremtése többek között a Város területén elhelyezett sebességkorlátozó műszaki berendezések létesítésével. Több alkalommal kezdeményezte a Képviselő-testület sebességmérő és jelző kiépítését, amelyet a Városi Rendőrkapitányság is támogatott. Ennek érdekében folyamatosan figyelemmel kísérjük a pályázati lehetőségeket, amelyek többletforrást biztosítanak célkitűzéseink eléréséhez. 
A 2009. évben is kiírásra került a pályázat a Dél-Alföldi Regionális Fejlesztési Tanács területi kiegyenlítést szolgáló fejlesztési célú támogatásának (TEKI) elnyerésére. 

A fejlesztés a Dózsa György úton valósulna meg, - amely a Város legforgalmasabb közútja. A sebességmérő készülék a gyorshajtásra való figyelmeztetéssel a biztonságosabb, balesetmentes és szabályos közlekedési feltételek megteremtéséhez járulna hozzá. A készülék figyelmezteti a vezetőket a sebességtúllépésre, és remélhetőleg, ez ösztönzőleg hathat a későbbi büntetések elkerülésére. A tervezett fejlesztés eredményeként az Önkormányzat a biztonságos közlekedés elősegítését célozza meg, elsősorban prevenciós szándékkal.

A beruházásra - a pályázat megnyerése esetén - 2009. évben kerülhet sor, bekerülési költsége bruttó 1.844.586,-Ft. A támogatás mértéke maximum 75 %, a szükséges saját forrás aránya legalább 25 % kell,  hogy legyen.
A fentiek alapján javaslom, hogy a Képviselő-testület  támogatás elnyerése érdekében a határozat-tervezetben foglaltak szerint döntsön.

Kiskőrös, 2009. június 05.
Domonyi László sk.

    polgármester

HATÁROZAT-TERVEZET

1. A Képviselő-testület egyetért  „Kiskőrös Város területén közúti sebességmérő kiépítése”  című 1.844.586, -Ft,- Ft bruttó összköltségű beruházás 2009. évben történő megvalósításával.
2. A Képviselő-testület saját forrásként 461.146, -Ft összeget Kiskőrös Város Önkormányzatának 2009. évi költségvetése terhére biztosít, és felkéri a polgármestert, hogy a 2009. évi költségvetési rendelet soron következő módosítását ennek megfelelően terjessze elő.
3. A Képviselő-testület a fennmaradó 1.383.439, -Ft költség fedezetére pályázatot nyújt be a Dél-Alföldi Regionális Fejlesztési Tanács 2009. évi területi kiegyenlítést szolgáló fejlesztési célú (TEKI) támogatásának elnyerésére.
Felelős: polgármester

Határidő: 2009. június 19. 
